Leiligheten var veldig flott, med tre store soverom, godt utstyrt kjøkken og stor stue med mer enn nok plass for 6 personer. Stort pluss med to baderom. Da German ikke hadde mulighet for å overrekke oss nøklene til leiligheten selv sørget han for at en bekjent av han tok seg av oppgaven, det var absolutt ingen problemer. Wi-fi fungerte utmerket. Leiligheten lå i knappe 5 minutters gangavstand til stranden, og det samme til metrostoppet. For oss som ønsket både strand- og byliv var dette perfekt beliggenhet. Anbefaler denne leiligheten på det sterkeste.